**Ջեֆ Փերի** (անգլ.՝ Jeff Perry, օգոստոսի 16, 1955(1955-08-16), Հայլենդ–Պարկ, Լեյք շրջան, Իլինոյս, ԱՄՆ), ամերիկացի դերասան, ինչպես նաև թատերական ռեժիսոր և պրոդյուսեր։ «Դրամա Դեսկ» մրցանակի դափնեկիր։

Կյանք և կարիերա
---------------

Ջեֆ Փերին ծնվել և մեծացել է Իլինոյս նահանգի Հայլենդ Պարկ քաղաքում։ 1978 թվականին արվեստի բակալավրի աստիճանով ավարտել է Իլինոյս նահանգի համալսարանը։ Երիտասարդ տարիքում առաջնաելույթ է կատարել «Հեղինակի որոնման վեց կերպարներ» տեղական բեմադրությունում։ 1974 թվականին դարձել է Չիկագոյի *Steppenwolf Theatre Company* թատերական ընկերության համահիմնադիրը, որը 1985 թվականին նշանավորվել է «Թոնի» մրցանակով, ինչպես նաև նրանում աշխատել է որպես գեղարվեստական ղեկավար և ռեժիսոր։ Մինչ Լոս Անջելես տեղափոխվելը ութսունական թվականների վերջին աշխատել է Չիկագոյի թատերական բեմում, որտեղ վերջնական հաշվով խաղացել է ավելի քան վաթսուն դեր հեռուստատեսությունում և կինոյում։

Փերին իր կարիերայի ընթացքում հայտնվել է հիսուն հեռուստաշոուներում՝ «C.S.I. Հանցագործության վայր», «Եզր», «Փախուստ բանտից», «Կորուսյալները», «Արևմտյան թև», «Շտապ օգնություն», «Իմ այսպես կոչված կյանքը», «Լոս Անջելեսի օրենքը» և «Կոլոմբո»։ Նա, հավանաբար, առավել հայտնի է «Դետեկտիվ Նեշ Բրիջես» հեռուստասերիալում խաղացած տեսուչ Հարվի Լիք կանոնավոր դերով, որտեղ Փերին նկարահանվել է 1996-2001 թվականներին։ 2007-2008 թվականներին հանդես է եկել «Օգոստոս։ Օսեյջ կոմսություն» բրոդվեյական բեմադրությունում։

2006-2011 թվականներին Փերին «Գրեյի անատոմիա» սերիալում խաղացել է գլխավոր հերոսուհու՝ Շոնդա Ռայմսի հոր՝ Թեթչեր Գրեյի դերը։ Դրանից հետո Շոնդա Ռայմսը Փերիին հրավիրել է իր քաղաքական «Սկանդալ» սերիալում նկարահանվելու, որտեղ դերասանը խաղացել է ԱՄՆ նախագահի աշխատակազմի ղեկավար Սայրուս Բինայի դերը, որը եղել է հանրապետական և միևնույն ժամանակ համասեռամոլ։ Փերին քննադատներից ստացել է լավ գնահատականներ շոուում խաղացած իր դերի համար։

1983-1992 թվականներին Ջեֆ Փերին ամուսնացած է եղել Լորի Մեթկալֆի հետ և ամուսնությունից ունեցել է դուստր։ Այժմ ամուսնացած է «Գրեյի անատոմիա» սերիալի քասթինգի և հիսուն այլ ծրագրերի ու ֆիլմերի տնօրեն Լինդա Լոուի հետ։

Ծանոթագրություններ
------------------

1. 1 2  Internet Movie Database — 1990.
2. 1 2  Internet Broadway Database — 2000.
3. 1 2  «Jeff Perry». *Internet Broadway Database*. Արխիվացված օրիգինալից 2013 թ․ մարտի 24-ին. Վերցված է 2013 թ․ մարտի 3-ին.
4. ↑  «Jeff Perry: Biography». *American Theatre Wing*. Արխիվացված է օրիգինալից 2013 թ․ մարտի 24-ին. Վերցված է 2013 թ․ մարտի 3-ին.
5. 1 2 3 4  «Jeff Perry: Biography». *TV Guide*. Արխիվացված օրիգինալից 2013 թ․ մարտի 24-ին. Վերցված է 2013 թ․ մարտի 3-ին.
6. ↑  Robyn Ross (1 марта 2011). «Grey's Anatomy's Jeff Perry Joins Shonda Rhimes Pilot». *TV Guide*. Արխիվացված օրիգինալից 2013 թ․ մարտի 24-ին. Վերցված է 2013 թ․ մարտի 3-ին.
7. ↑  Louis Peitzman (8 февраля 2013). «7 Characters That Make "Scandal" Great». *BuzzFeed*. Արխիվացված օրիգինալից 2013 թ․ մարտի 24-ին. Վերցված է 2013 թ․ մարտի 3-ին.
8. ↑  «Performer of the Week: Jeff Perry». *TV Line*. 9 февраля 2013. Արխիվացված օրիգինալից 2013 թ․ մարտի 24-ին. Վերցված է 2013 թ․ մարտի 3-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջեֆ Փերի» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Filmportal · Internet Broadway Database · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | GND: 1061983099 · ISNI: 0000000080544294 · LCCN: no2010092850 · VIAF: 122052720 · WorldCat VIAF: 122052720 |

 |